Diari Oficial de la Generalitat Valenciana


Sumari del DOGV 8490, del 20-02-2019 (2019/1277)

RESOLUCIÓ de 7 de febrer de 2019, del president de l'Institut Valencià de Cultura, per la qual es convoquen subvencions per al foment de les arts escèniques per als sectors teatral i circense, durant els mesos de gener a novembre de 2019.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1277


Data del document
:   07-02-2019

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 7 de febrer de 2019, del president de l'Institut Valencià de Cultura, per la qual es convoquen subvencions per al foment de les arts escèniques per als sectors teatral i circense, durant els mesos de gener a novembre de 2019. [2019/1277]  
Mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant, ordre bases reguladores).  
Per part seua, el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en l'annex únic com a objectiu estratègic 4 de CulturArts Generalitat (ara Institut Valencià de Cultura, per disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern): «Foment de la producció i la difusió de les diferents manifestacions artístiques competència de CulturArts», la línia de subvenció per al foment de les arts escèniques.  
De conformitat amb allò establit en l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que tenen la presidència dels organismes públics i les entitats de dret públic seran les competents per a fer la convocatòria de les subvencions, així com d'acord amb l'article 2, punt 2, lletra l i l'article 4, punt 2, lletra j del Reglament d'organització i funcionament de CulturArts Generalitat, aprovat pel Decret 5/2013, de 4 de gener i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer. Objecte, finalitat, modalitats i condicions de les ajudes  
1. Convocar, per a l'any 2019, la concessió de subvencions per al foment de les arts escèniques, per als sectors teatral i circense, en el marc de les competències de l'Institut Valencià de Cultura i d'acord amb els objectius que té encomanats. Aquestes subvencions tenen per finalitat fomentar les arts escèniques i contribuir al manteniment i la consolidació de companyies i grups teatrals i de circ de caràcter professional, al desenvolupament i la promoció de tota mena d'activitats, festivals i certàmens, i al suport a la creativitat escènica i la seua difusió, així com també fomentar la cooperació amb altres agents i entitats culturals en el sector del teatre i del circ, d'àmbit públic o privat, per a contribuir a consolidar el sector teatral i circense en l'àmbit competencial de la Generalitat, amb la finalitat última que la ciutadania puga disposar d'una oferta diversificada i de qualitat.  
2. Les subvencions es concediran d'acord amb els principis de publicitat, transparència, objectivitat, igualtat i nodiscriminació, i mitjançant el règim de concurrència competitiva.  
2.1. Les subvencions que preveu aquesta resolució s'estenen a les modalitats següents:  
a) Ajudes a la creació de literatura escènica, amb la finalitat de potenciar la creació de literatura escènica d'autors i autores que desenvolupen l'activitat en l'àmbit competencial de la Generalitat, tant en castellà com en valencià, a l'efecte de la seua possible producció o posada en escena.  
b) Ajudes a la producció de teatre o circ, per a un muntatge concret, que tenen per finalitat el suport a la labor creativa i l'increment qualitatiu dels espectacles escènics en l'àmbit competencial de la Generalitat, per a possibilitar una oferta diversificada i de qualitat, consistent en la producció d'un muntatge, inclosa l'estrena de l'espectacle que haurà de tindre lloc, com a màxim, el 3 de febrer de 2020. A aquest efecte, el projecte consistent en la concatenació de microespectacles o performances, amb un tema argumental definit o un objectiu comú, podrà equiparar-se a la producció d'un muntatge concret.  
c) Ajudes a gires d'empreses de teatre i circ, que tenen per finalitat el suport a l'exhibició i la distribució de fins a tres muntatges teatrals o circenses produïts en l'àmbit competencial de la Generalitat, amb la intenció de possibilitar a la ciutadania una oferta diversificada i de qualitat, i amb l'objectiu de facilitar-ne la presentació i la comercialització a Espanya i a l'estranger. Els espectacles proposats per a la gira estrenats després de l'1 de gener de 2016 tindran un tractament preferent.  
  
- El projecte de gira consistirà en la realització de 6 i 30 representacions fora de la Comunitat Valenciana i, complementàriament, entre 2 i 10 funcions a la Comunitat Valenciana. Per a poder justificar despeses de gira originades en les funcions realitzades a la Comunitat Valenciana, hauran d'haver tingut lloc en una mateixa sala de gestió aliena al sol·licitant i haver aconseguit l'equivalent a dues representacions successives. L'import justificable per aquest concepte serà de fins al 30 % de l'ajuda concedida.  
Les actuacions úniques (el bolo solt) d'espectacles dissenyats per a representar-se en espais oberts, comunament denominades «de carrer», o les representacions successives en una sala es podran computar dins de l'apartat de funcions realitzades a la Comunitat Valenciana.  
En qualsevol de les circumstàncies, només computaran les actuacions que no hagen comptat amb finançament del programa estatal Platea o del Circuit Cultural Valencià.  
d) Ajudes a projectes emergents de producció escènica, per a un muntatge concret, que tenen per finalitat possibilitar la creació de produccions de teatre i circ a companyies professionals de creació recent o en vies de consolidació, així com a professionals que, sense disposar d'una estructura empresarial estable i amb activitat continuada, decideixen posar en marxa de manera puntual un projecte de producció.  
Així mateix, només podran optar a sol·licitar una ajuda en aquesta modalitat les persones jurídiques i els professionals autònoms en què concórrega alguna de les circumstàncies següents:  
- Que la seua alta fiscal i/o la seua activitat com a companyia professional tinga una antiguitat no superior a cinc anys.  
- Que, com a companyia professional, hagen estrenat un màxim de cinc muntatges professionals, independentment del nom comercial utilitzat.  
A aquest efecte, es considera que un muntatge escènic és d'índole professional quan ha sigut beneficiari d'una subvenció de qualsevol administració pública perquè es duga a terme la producció i l'estrena d'aquest, i també qualsevol espectacle que directament o per delegació ha utilitzat mecanismes convencionals de promoció en els mercats per al seu aprofitament divulgatiu o comercial, encara que no haja tingut una subvenció pública.  
L'estrena de la producció per a la qual se sol·licita ajuda haurà de tindre lloc, com a màxim, el 3 de febrer de 2020.  
e) Ajudes a la programació en sales d'exhibició, que tenen per finalitat incrementar la quantitat i la qualitat de la programació regular i estable d'espectacles de teatre, dansa i circ en sales d'exhibició a fi que la ciutadania puga gaudir d'una oferta diversificada i de qualitat. Són objecte d'aquesta modalitat de subvenció els caixets o els imports abonats a les companyies professionals amb motiu de la contractació d'aquestes per a l'exhibició a la sala.  
f) Ajudes a entitats sense ànim de lucre, que tenen com a finalitat potenciar les activitats de teatre i circ que fan les associacions i les entitats sense ànim de lucre, especialment les federacions o les agrupacions, que es troben implantades en l'àmbit competencial de la Generalitat i que contribueixen a promocionar, difondre i consolidar el teatre i el circ, especialment el de caràcter professional.  
g) Ajudes a la formació, la investigació i l'edició, que tenen per finalitat potenciar el reciclatge, la formació i la investigació de professionals del teatre i el circ que realitzen la seua activitat en l'àmbit competencial de la Generalitat, així com possibilitar l'edició i la difusió general de les arts escèniques (treballs de recerca, literatura dramàtica, revistes d'arts escèniques, etc.).  
h) Ajudes per a la realització de festivals i mostres escèniques, que tenen com a finalitat incrementar qualitativament i quantitativament aquests certàmens, de caràcter temàtic o monogràfic, i que es diferencien de la programació regular anual d'arts escèniques del sol·licitant, a fi d'aconseguir més projecció, presència i difusió de les arts escèniques a la Comunitat Valenciana.  
2.2. Les ajudes es concediran per a activitats que tinguen lloc entre l'1 de gener i el 30 de novembre de 2019, els dos inclusivament, però es farà una excepció a la data de l'estrena de l'espectacle, que haurà de tindre lloc, com a màxim, el 3 de febrer de 2020, en les modalitats de producció i de projectes emergents en teatre o circ.  
3. Per a obtindre la condició de persona beneficiària de les ajudes per al foment d'activitats de les arts escèniques per als sectors teatral i circense regulats en l'ordre de bases reguladores, les administracions públiques, les entitats, les empreses i les associacions hauran de complir els requisits establits en l'article 2.2 de l'esmentada ordre i en aquesta resolució:  
3.1. Ajudes a la creació de literatura escènica  
Podran sol·licitar aquestes subvencions les persones els textos de les quals no s'han presentat en convocatòries d'ajudes anteriors i que desenvolupen la seua activitat en l'àmbit competencial de la Generalitat, és a dir, les persones que estan empadronades com a residents en algun municipi de la Comunitat Valenciana amb una antiguitat superior a 1 any. Els projectes d'obres que es presenten hauran de ser originals i inèdits. No s'admetran projectes d'obres traduïdes, adaptades o refoses, ja siga de novel·la, cinema, televisió, ràdio o, fins i tot, del mateix teatre.  
  
3.2. Ajudes a la producció per a un muntatge concret i ajudes a gires  
Podran sol·licitar aquestes ajudes empreses professionals que estan constituïdes legalment. S'exceptuen d'aquesta modalitat d'ajudes les associacions i les entitats sense ànim de lucre. Les companyies de creació recent o en vies de consolidació podran sol·licitar les ajudes a gira de projectes emergents que preveu aquest apartat.  
3.3. Ajudes a projectes emergents de producció d'un muntatge concret  
Podran sol·licitar aquestes ajudes les persones físiques o jurídiques que es troben en la situació que fonamente la concessió de la subvenció, d'acord amb el que preveu el punt 2.2.3 de l'article 2 de l'ordre de bases reguladores i el punt 2.1, lletra d d'aquest resolc, que duen a terme l'activitat subvencionada en l'àmbit competencial de la Generalitat.  
  
D'acord amb el precepte esmentat de l'ordre bases reguladores, les persones físiques o jurídiques que sol·liciten aquestes ajudes no podran haver rebut anteriorment cap ajuda per a la producció de l'Institut Valencià de Cultura (anteriorment CulturArts Generalitat i Teatres de la Generalitat Valenciana), ni de la Conselleria d'Educació, Investigació, Cultura i Esport.  
3.4. Ajudes a la programació en sales d'exhibició  
Només podran sol·licitar aquestes ajudes empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat.  
3.5. Ajudes a entitats sense ànim de lucre  
Associacions i entitats culturals sense ànim de lucre que desenvolupen activitats d'arts escèniques en l'àmbit competencial de la Generalitat i que incidisquen en el sector professional. No podran acollir-se a aquestes ajudes les entitats que, amb independència del que recullen els seus estatuts, fan activitats professionals i reparteixen dividends entre els seus associats com a resultes dels ingressos que genera l'activitat d'aquests.  
3.6. Ajudes a la formació, la investigació i l'edició  
Les submodalitats de formació i investigació podran sol·licitar-les les persones físiques que desitgen desenvolupar activitats de reciclatge, formació especialitzada o investigació i que es troben dins de l'àmbit competencial de la Generalitat, és a dir, els ciutadans de la Unió Europea que estan empadronats com a residents en algun municipi de la Comunitat Valenciana amb una antiguitat superior a un any en el moment de presentar la sol·licitud. En el cas d'ajudes en la submodalitat d'edició i difusió de les arts escèniques, podran ser-ne també beneficiàries les persones jurídiques que realitzen l'activitat subvencionada en l'àmbit competencial de la Generalitat.  
3.7. Ajudes per a la realització de festivals i mostres  
Podran sol·licitar aquesta modalitat d'ajuda els municipis i altres entitats locals, així com els seus organismes autònoms, i les entitats, les empreses i les associacions que organitzen i realitzen festivals i mostres escèniques en l'àmbit competencial de la Generalitat, i que disposen d'estructura i capacitat de gestió suficients per a fer l'activitat objecte de subvenció.  
S'entén per festival o mostra el conjunt d'actuacions d'arts escèniques que formen una unitat programàtica indivisible, dutes a terme durant un període de temps determinat, amb uns objectius clars, congruents i definits, i que no formen part de la programació regular d'un espai escènic.  
  
Segon. Finançament de les ajudes i distribució per modalitats. Quantia màxima que s'ha de sol·licitar  
1. D'acord amb la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018), les ajudes convocades s'imputaran al crèdit previst en la secció 09, entitat 00624, línia de subvenció S6422000 «Foment de les arts escèniques», de l'Institut Valencià de Cultura, per un import màxim de 3.200.000 ?, inclòs en el capítol IV. Així mateix, l'import esmentat es podrà minorar quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
  
2. L'import inicialment previst en aquesta convocatòria és de 2.700.000 - i es distribuirà entre les diferents modalitats, amb el desglossament següent:  
- Per a la creació de literatura escènica, en l'àmbit competencial de la Generalitat, fins a un màxim de 42.000 ?, per a un màxim de catorze ajudes, que atendran amb criteri d'igualtat la creació en les dues llengües oficials de la Comunitat Valenciana.  
- Per a la producció de teatre o circ, per a un muntatge concret, en l'àmbit competencial de la Generalitat, fins a un màxim de 850.000 ?. La distribució de l'import global convocat entre la submodalitat de teatre i la de circ ha de ser proporcional al nombre de projectes presentats en cada una d'aquestes que s'ajusten als requisits i les condicions de l'ordre bases reguladores i de la convocatòria.  
- Per a la realització de gires, en l'àmbit competencial de la Generalitat, fins a un màxim de 350.000 ?. La distribució de l'import global convocat entre la submodalitat de teatre i la de circ ha de ser proporcional al nombre de projectes presentats en cada una d'aquestes que s'ajusten als requisits i les condicions de l'ordre bases reguladores i de la convocatòria.  
- Per a la realització de projectes emergents de producció, en l'àmbit competencial de la Generalitat, fins a un màxim de 160.000 ?.  
- Per a la programació de sales d'exhibició, en l'àmbit competencial de la Generalitat, fins a un màxim de 850.000 ?.  
- Per a les entitats sense ànim de lucre, en l'àmbit competencial de la Generalitat, fins a un màxim de 136.000 ?.  
- Per a la formació, la investigació i l'edició, en l'àmbit competencial de la Generalitat, fins a un màxim de 28.000 ?.  
- Per a la realització de festivals i mostres, en l'àmbit competencial de la Generalitat, fins a un màxim de 284.000 ?.  
Les quantitats no disposades de qualsevol dels apartats anteriors podran aplicar-se, si resulta necessari, als que resulten deficitaris, sense que se supere mai globalment la quantitat màxima de 3.200.000 euros.  
  
3. L'import de les ajudes que regula aquesta convocatòria en cap cas podrà ser d'una quantia que, aïlladament o en concurrència amb altres subvencions, ajudes, ingressos o altres recursos, supere el cost de l'activitat subvencionada que desenvoluparà la persona beneficiària. Les quanties individualitzades màximes de les subvencions que poden sol·licitar-se, són les següents:  
3.1. Ajudes a la creació de literatura escènica, 3.000 ?.  
3.2. Ajudes a la producció de teatre i circ per a un muntatge concret, 40.000 ?, i ajudes a gires de teatre i circ, 25.000 ?.  
3.3. Ajudes a projectes emergents de producció escènica per a un muntatge concret, 20.000 ?.  
3.4. Ajudes a la programació en sales d'exhibició, 90.000 ?.  
3.5. Ajudes a entitats sense ànim de lucre de teatre i circ, 20.000 ?.  
  
3.6. Ajudes a la formació, la investigació i l'edició, 5.000 ?.  
3.7. Ajudes per a la realització de festivals i mostres de teatre i circ, 50.000 ?.  
4. Dins dels límits pressupostaris, i d'acord amb els criteris establits, aquestes ajudes estaran destinades a sufragar les despeses corrents que han generat les activitats objecte de la subvenció. Les ajudes no podran destinar-se, per la naturalesa del capítol pressupostari, a inversions ni a adquisicions patrimonials.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils a comptar des de l'endemà de la publicació d'aquesta convocatòria en el Diari Oficial de la Generalitat Valenciana (DOGV 8359, 10.08.18).  
2. Les sol·licituds hauran de dirigir-se a la seu de l'Institut Valencià de Cultura.  
Totes les sol·licituds es presentaran per via telemàtica a través del registre electrònic accessible des de la següent URL: http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o les signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
3. Les sol·licituds hauran d'omplir-se segons el model de sol·licitud d'ajudes al sector del teatre i del circ que s'adjunta com a annex I i s'especificarà la modalitat d'ajuda que se sol·licita i l'import d'aquesta (apartat C del model de sol·licitud). L'import sol·licitat en cap cas aquest import podrà ser superior a l'import màxim que correspon a cada modalitat, segons estableix l'article 9, punt 9.1 de l'ordre de bases reguladores i recull el resolc segon, punt 3, d'aquesta resolució. Si algun projecte sol·licita una ajuda superior a la que puga rebre s'entendrà per reduïda fins a la quantia individualitzada màxima que puga sol·licitar.  
4. S'admetrà una sol·licitud per modalitat i per persona peticionària, amb les excepcions següents:  
- Els qui sol·liciten ajuda a la programació en sales d'exhibició podran sol·licitar, a més, dues ajudes de producció i una ajuda a gira.  
- Els qui sol·liciten ajuda a l'edició (dins de la modalitat de formació, investigació i edició) podran sol·licitar, a més, una sola ajuda en qualsevol altra modalitat.  
- Els qui sol·liciten ajuda a la producció podran demanar també ajuda a gira.  
- Els qui sol·liciten ajuda a projectes emergents de producció podran optar també a ajuda a gira.  
- Seran compatibles entre si les sol·licituds d'ajuda a la creació de literatura escènica i a la formació, la investigació i l'edició.  
En la resta de situacions, en el cas que se sol·licite més d'una ajuda, ja siga de la mateixa modalitat com d'una altra de diferent, només s'admetrà la que, atenent la data i l'hora, es presentarà en primer lloc en el registre electrònic (via telemàtica o presencial) o mitjançant qualsevol dels altres mitjans referits en el resolc tercer, punt 2, d'aquesta resolució, i es consideraran no presentades la resta de sol·licituds.  
5. La sol·licitud desenvoluparà, a més, els extrems següents:  
5.1. Declaració responsable del sol·licitant amb la relació i l'import de totes les subvencions, ajudes, ingressos o recursos que s'han sol·licitat o concedit o estan pendents de percepció per altres administracions o institucions públiques per a la mateixa finalitat, a l'efecte del que preveu l'article 14 de la Llei 38/2003, general de subvencions (apartat D.1 de l'annex I).  
5.2. Declaració responsable d'ajudes de minimis, només per a la modalitat de formació, la investigació i l'edició, de l'exercici fiscal present i dels dos anteriors (apartat D.2 de l'annex I).  
5.3. Declaració responsable de no incórrer en cap de les circumstàncies que impedeixen obtindre la condició de beneficiari, especificades en el punt 2 de l'article 13 de la Llei 38/2003, de 17 de novembre, general de subvencions (apartat D.3 de l'annex I).  
5.4. Declaració responsable del compliment de la normativa sobre integració laboral de persones amb discapacitat o, si escau, declaració de l'exempció d'aquesta obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003) i l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ús de les persones amb discapacitat (DOGV 4907, 21.12.2004), (apartat D.4 de l'annex I).  
5.5. Declaració responsable de compliment de la normativa en matèria de drets d'autoria intel·lectual (apartat D.5 de l'annex I).  
5.6. Declaració responsable, només per a sol·licitants de la modalitat de projectes emergents de producció, de no haver rebut anteriorment cap ajuda de l'Institut Valencià de Cultura (anteriorment CulturArts Generalitat i Teatres de la Generalitat Valenciana), ni de la Conselleria d'Educació, Investigació, Cultura i Esport, per a la producció (apartat D.6 de l'annex I).  
5.7. Declaració responsable, només per a la modalitat de festivals i mostres, en la qual el sol·licitant manifeste, sota la seua exclusiva responsabilitat, que els espais i els locals on es faran les activitats compleixen els requisits establits en la normativa vigent per a la realització d'aquestes, i especialment en allò previst en la Llei 14/2010, de 2 de desembre, de la Generalitat, d'espectacles públics, activitats recreatives i establiments públics, modificada per la Llei 6/2018 (DOGV 6414, 10.12.2010 i DOGV 8256, 16.03.2018), que disposa de la documentació que així ho acredita i que es compromet a mantindre el seu compliment durant el desenvolupament d'aquestes; i d'acord, a més, amb allò previst en el punt 7 de l'annex del Decret 32/2014, de 14 de febrer, del Consell, pel qual s'aprova el catàleg d'activitats amb el risc de la Comunitat Valenciana (apartat D.7 de l'annex I).  
  
5.8. Declaració responsable d'haver fet les contractacions tècniques i artístiques corresponents al desenvolupament de l'activitat objecte de la subvenció que compleix les cotitzacions a la Seguretat Social i l'abonament de les retribucions, d'acord amb el que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i d'abonar les factures corresponents en el cas de serveis artístics o tècnics que han prestat persones acollides al règim d'autònoms, d'acord amb els contractes subscrits (apartat D.8 de l'annex I).  
  
5.9. Declaració responsable, només per a la modalitat de formació, investigació i edició, que el projecte es redactarà en valencià, si escau (apartat D.9 de l'annex I).  
5.10. Declaració responsable, només per a les empreses que sol·liciten la modalitat de programació en sales d'exhibició, que disposa de la documentació actualitzada o en tràmit procedimental següent (apartat D.10 de l'annex I):  
a) Llicència d'obertura per al desenvolupament de l'activitat subvencionada o acreditació de la tramitació de la sol·licitud.  
b) Pla de prevenció de riscos laborals, avaluació de riscos i planificació de l'activitat preventiva.  
c) Pla d'emergència que ha elaborat personal tècnic competent, segons les normes d'autoprotecció en vigor.  
d) Plànols de la sala i les seues dependències (en format DIN A4 i a escala).  
L'Institut Valencià de Cultura podrà requerir, en qualsevol moment del procediment, l'acreditació fefaent dels extrems que consten en les declaracions responsables presentades.  
6. Documentació  
6.1. Acompanyarà a les sol·licituds la documentació següent (apartat E del annex I), que la subscriurà el sol·licitant:  
a) Documentació acreditativa de la personalitat jurídica i capacitat d'obrar de qui sol·licita i, si escau, de poder suficient per a actuar en el seu nom i representació. Si qui sol·licita és persona jurídica, haurà d'aportar escriptura o document públic de constitució i estatuts de l'entitat inscrits en el registre oficial corresponent, còpia del NIF, així com la documentació que acredite la representació que té el signant de la sol·licitud (document públic o certificat de l'acord que ha adoptat l'òrgan de govern que hi corresponga que aprove sol·licitar aquesta ajuda i faculte el representant per a subscriure'n la petició).  
  
b) En cas d'ajuntaments, altres entitats locals o els seus organismes públics:  
- Certificat de l'acord que ha adoptat l'òrgan de govern de la corporació local que aprove sol·licitar aquesta ajuda i faculte el seu representant per a subscriure'n la petició.  
- En el cas d'organismes públics, certificat de l'acte o acord que ha adoptat l'òrgan competent de l'ajuntament del qual depén, pel qual s'autoritza l'entitat pública a participar en aquesta convocatòria, que ha expedit el secretari o la secretària de la corporació local.  
- Declaració responsable que es troba al corrent en el compliment de les obligacions tributàries, estatals i autonòmiques, i amb la Seguretat Social en els termes que preveuen els articles 18 i 19 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions.  
  
c) Documents específics de cada modalitat d'ajuda que es recullen en el punt 6.5, a l'efecte de valorar el projecte de l'activitat per a què se sol·licita ajuda.  
La documentació que preveuen els apartats a i b d'aquest apartat tindrà, en cada cas, caràcter preceptiu a l'efecte de poder tramitar la sol·licitud.  
6.2. Els sol·licitants hauran d'acreditar també que es troben al corrent en el compliment de les obligacions tributàries, amb les administracions estatal i autonòmica i amb la Seguretat Social. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant (apartat F del annex I), l'òrgan gestor del procediment estarà autoritzat per a obtindre directament les dades dels documents que ha elaborat qualsevol administració, que per a aquest procediment són les següents:  
  
- Dades d'identitat (DNI o document equivalent en cas d'estrangers) de la persona que té la representació legal amb facultat per a obrar davant de l'Administració.  
- Certificació de l'Agència Estatal d'Administració Tributària que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de la direcció territorial de la Conselleria d'Hisenda i Model Econòmic corresponent, que acredite que es troba al corrent de les seues obligacions tributàries amb la Generalitat.  
- Alta en el Cens d'Empresaris, Professionals i Retenidors en què conste la qualificació de l'activitat econòmica corresponent per a la qual se sol·licita la subvenció (excepte sol·licitants d'ajuda a la modalitat de creació de literatura escènica i sol·licitants de les submodalitats de formació i investigació), o alternativament l'alta en l'Impost d'Activitats Econòmiques (IAE) si es tracta de professionals.  
En cas que l'Administració no n'autoritze l'obtenció, serà la persona o l'entitat interessada qui haja d'aportar aquests documents.  
  
6.3. Si la sol·licitud d'iniciació no inclou totes les dades o la documentació que resulten preceptius, s'aplicarà el que disposa l'article 5.4 de l'ordre de bases reguladores. L'esmena de la documentació haurà de presentar-se d'acord amb el que preveu el punt 2 d'aquest resolc tercer. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que siga necessària per a la gestió d'aquesta.  
El projecte detallat, el seu resum, el pressupost detallat i altra documentació acreditativa de mèrits i d'aspectes que han de ser objecte de valoració, als quals es refereix el resolc cinqué d'aquesta resolució, hauran de presentar-se durant el termini de presentació de sol·licituds i no es requeriran posteriorment, ni tindrà validesa cap document vinculat a aquests que es presenten amb data posterior a l'últim dia de termini de presentació de sol·licituds. En aquest aspecte, es preveu com a única excepció la que recull el punt 6.5.8, lletra b d'aquest resolc, relativa al detall dels continguts que apareixen en el projecte de festivals i mostres de teatre i circ que es faran més enllà dels sis mesos següents al de la publicació d'aquesta convocatòria en el Diari Oficial de la Generalitat Valenciana.  
  
L'Institut Valencià de Cultura cursarà les notificacions per la via electrònica a través de l'adreça electrònica habilitada de la persona jurídica o, en defecte d'això, a través de la carpeta ciutadana del representant de l'entitat o de la persona física que ho sol·licite.  
Les notificacions s'entendran practicades o rebutjades en els termes que assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i la legislació complementària. En aquest sentit, si transcorren 10 dies naturals sense que se n'accedisca al contingut, s'entendrà que la notificació s'ha rebutjat i es considerarà realitzat el tràmit de la notificació.  
6.4. Les dades de caràcter personal que conté l'imprés de sol·licitud es podran incloure en un fitxer per al seu tractament per l'Institut Valencià de Cultura com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
Es pot consultar la política completa de privacitat de l'IVC en l'adreça següent: http://ivc.gva.es/es/ivc/quienes-somos-ivc/aviso-legal/politica-de-privacidad.  
6.5. Documentació específica per modalitats.  
6.5.1. Ajudes a la creació de literatura escènica  
a) Resum del projecte, ajustat al model disponible en la pàgina web http://ivc.gva.es/, i haurà d'incloure:  
- Una presentació del projecte: objectius, referents, idioma en què està escrit, investigació, documentació i qualsevol consideració d'interés sobre la posada en escena d'aquest. Màxim cinc fulls en DIN A4, en tipus grandària 12 i interlineat a doble espai.  
- Una sinopsi argumental del text. Màxim cinc fulls en DIN A4, en tipus de grandària 12 i interlineat a doble espai.  
- Tant la presentació com la sinopsi es redactaran en la llengua original en què es realitzarà el projecte.  
b) Un fragment (o una escena completa de la creació original). Màxim cinc fulls en DIN A4, en tipus grandària 12 i interlineat a doble espai.  
6.5.2. Ajudes a la producció de teatre o circ per a un muntatge concret.  
a) Projecte detallat de l'activitat artística que es proposa fer per a la qual se sol·licita la subvenció ajustada al model disponible en la pàgina web http://ivc.gva.es/, que inclourà la fitxa artística de la producció que especificarà, inicialment, títol, autoria del text, adaptació o versió, autoria de la música, tipus de públic, idioma de la producció, possibles intèrprets, lloc i data d'estrena, els equips de personal tècnic i artístic, etc. Igualment, haurà de deixar-s'hi constància de les ajudes rebudes a la creació de literatura escènica, pel text que es pretén produir, durant les tres convocatòries de la Generalitat precedents.  
  
b) Memòria de la trajectòria professional i de gestió de l'empresa realitzades en l'exercici anterior, que es presentarà ajustat al model disponible en la pàgina web http://ivc.gva.es/, i inclourà:  
- Les activitats artístiques, que especifiquen les produccions i les gires d'espectacles realitzades, tant dins com fora de la Comunitat Valenciana.  
- L'informe sobre les contractacions artístiques i de tècnics.  
c) Pressupostos detallats dels costos de la producció, ajustats al model de fitxa pressupostària disponible en la pàgina web http://ivc.gva.es/. Així mateix, s'indicaran els fons propis, altres subvencions o recursos amb els quals es finançarà l'activitat, a més de la subvenció sol·licitada.  
A l'efecte d'aquest epígraf i del criteri de valoració corresponent, que preveu el resolc cinqué d'aquesta resolució, s'entén per «exercici anterior» l'últim any en què el sol·licitant ha desenvolupat la seua activitat artística, dins del període dels últims tres exercicis, que pot correspondre o no a l'any natural anterior.  
6.5.3. Ajudes a gires d'empreses de teatre i circ.  
a) Projecte detallat de l'activitat artística que s'escometrà, que inclourà un resum del projecte per a cada un dels espectacles proposats per a fer-ne gires, ajustat als dos models disponibles en la pàgina web http://ivc.gva.es/, que inclourà:  
- La fitxa artística de l'espectacle, l'idioma i el calendari de places i dates de les representacions, distribuïdes en tres apartats: gires a la Comunitat Valenciana, gires en altres comunitats autònomes i gires internacionals. Així mateix, el projecte detallarà els motius del dèficit en què s'incorre i que justifica la subvenció sol·licitada, i que contindrà, a més, el desglossament del caixet mitjà previst per una representació en l'oferta de distribució fora de la Comunitat Valenciana. Igualment, haurà de deixar-se constància de les ajudes rebudes a la creació de literatura escènica, pel text de què es pretén fer una gira, durant les tres convocatòries de la Generalitat precedents.  
b) Memòria de la trajectòria professional i de gestió de l'empresa, que es presentarà seguint els models disponibles en la pàgina web http://ivc.gva.es/, i inclourà:  
- Les activitats artístiques, que especifiquen les produccions i les gires d'espectacles realitzades, tant dins com fora de la Comunitat Valenciana.  
- L'informe sobre les contractacions artístiques i de tècnics.  
c) Pressupostos detallats dels costos de la gira, la presentació dels quals s'ajustarà al model de fitxa pressupostària disponible en la pàgina web http://ivc.gva.es/ i s'omplirà una de diferent per a cada espectacle. Així mateix, s'indicaran els fons propis, altres subvencions o recursos amb els quals es finançarà l'activitat, a més de la subvenció sol·licitada.  
  
d) Quan l'obra no pertanga al domini públic, serà necessari acreditar que es té l'autorització de la persona titular dels drets o del seu representant legal.  
A l'efecte d'aquest epígraf i del criteri de valoració corresponent, que preveu el resolc cinqué d'aquesta resolució, s'entén per «exercici anterior» l'últim any en què el sol·licitant ha desenvolupat la seua activitat artística, que pot correspondre o no a l'any natural anterior.  
  
6.5.4. Ajudes a projectes emergents de producció de teatre o circ.  
  
a) Projecte detallat de la producció per a la qual se sol·licita la subvenció ajustat al model disponible en la pàgina web http://ivc.gva.es/, que especifique els possibles intèrprets, el lloc i la data prevista d'estrena, els equips de personal tècnic i artístic, etc. Igualment, haurà de deixar-s'hi constància de les ajudes rebudes a la creació de literatura escènica, pel text que es pretén produir, durant les tres convocatòries de la Generalitat precedents.  
c) Pressupost detallat dels costos de la producció ajustat al model de fitxa pressupostària disponible en la pàgina web http://ivc.gva.es/. Així mateix, s'indicaran els fons propis, altres subvencions o recursos amb els quals es finançarà la producció, a més de la subvenció sol·licitada.  
  
c) Currículum dels qui componen la companyia.  
d) Si la companyia va tindre activitat professional en l'exercici anterior, s'hi adjuntarà memòria de les activitats realitzades, i es presentarà ajustat al model disponible en la pàgina web http://ivc.gva.es/, i inclourà:  
- Les activitats artístiques, que especifiquen les produccions i les gires d'espectacles realitzades, tant dins com fora de la Comunitat Valenciana.  
- L'informe sobre les contractacions artístiques i de tècnics.  
A l'efecte d'aquest epígraf i del criteri de valoració corresponent, que preveu el resolc cinqué d'aquesta resolució, s'entén per «exercici anterior» l'últim any en què el sol·licitant ha desenvolupat la seua activitat artística, dins del període dels últims tres exercicis, que pot correspondre o no a l'any natural anterior.  
  
e) Quan l'obra no pertanga al domini públic, serà necessari acreditar que es té l'autorització de la persona titular dels drets o del seu representant legal.  
6.5.5. Ajudes a la programació en sales d'exhibició.  
a) Projecte detallat de l'activitat que es proposa fer per a la qual se sol·licita la subvenció, la presentació de la qual s'ajustarà als dos models complementaris disponibles en la pàgina web http://ivc.gva.es/, que inclourà:  
- Una relació ordenada de les actuacions programades i realitzades durant l'exercici anterior que indique la data d'inici de l'exhibició de cada espectacle, els caixets o els imports abonats a les companyies, la comunitat autònoma o el país de procedència de les companyies, les funcions programades en valencià, així com els resultats obtinguts (recaptació i públic assistent). S'haurà d'aportar documentació que acredite la liquidació de taquilla efectivament realitzada.  
- La programació prevista per a 2019 que indique nombre d'espectacles i funcions, la comunitat autònoma o el país de procedència de les companyies programades i el sistema de contractació preestablit (caixet, percentatge de taquilla o qualsevol altre model mixt).  
- Detall de la plantilla fixa de l'empresa (personal de gestió i administració de la sala) i relació de dies cotitzats pel seu personal a la Seguretat Social en l'exercici anterior.  
Igualment, s'hi especificarà l'aforament de la sala, l'antiguitat com a espai d'exhibició, l'adequació i l'accessibilitat d'aquesta, i si l'espai té una companyia estable o resident.  
b) Pressupost detallat d'ingressos i despeses per a 2019, ajustat al model de fitxa pressupostària disponible en la pàgina web http://ivc.gva.es/. S'especificarà, desglossat en companyies valencianes, no valencianes i produccions pròpies, el cost que cal abonar a les companyies programades segons contracte (caixet, percentatge de taquilla o qualsevol altre model mixt).  
c) Acreditació d'incorporació i adaptació a les noves tecnologies.  
  
6.5.6. Ajudes a entitats sense ànim de lucre.  
a) Projecte detallat de les activitats que es proposa fer el 2019, ajustat als models disponibles en la pàgina web http://ivc.gva.es/, que indique:  
- Calendari de les activitats que es duran a terme.  
- Mitjans materials, humans i tècnics que es disposen per a la realització d'aquestes.  
- Objectius i destinataris de les activitats.  
- Nombre de persones associades i la procedència d'aquestes.  
b) Pressupost detallat de despeses del projecte ajustat al model de fitxa pressupostària disponible en la pàgina web http://ivc.gva.es/, que faça constar altres subvencions, recursos o ingressos amb els quals es finançarà l'activitat. Així mateix, s'especificarà en l'apartat d'ingressos l'import de les quotes de les persones associades.  
c) Memòria de l'activitat que ha desenvolupat l'associació o l'entitat durant l'exercici anterior.  
A l'efecte d'aquest epígraf i del criteri de valoració corresponent, que preveu el resolc cinqué d'aquesta resolució, s'entén per «exercici anterior» l'últim any en què el sol·licitant ha desenvolupat la seua activitat artística, dins del període dels últims tres exercicis, que pot correspondre o no a l'any natural anterior.  
  
6.5.7. Ajudes a la formació, la investigació i l'edició.  
a) En el cas de sol·licitud d'una ajuda per a assistència a cursos de formació o reciclatge, congressos o jornades:  
- Memòria explicativa del programa de treball que es desenvoluparà per a la qual se sol·licita la subvenció, que s'ajuste al model disponible en la pàgina web http://ivc.gva.es/, que inclourà:  
- Currículum professional del peticionari.  
- Lloc, data i durada de l'acció formativa.  
- Publicitat en mitjans de comunicació i fullets editats del curs.  
  
- Pressupost detallat de despeses del projecte, ajustat al model de fitxa pressupostària disponible en la pàgina web http://ivc.gva.es/, que faça constar altres subvencions, recursos o ingressos amb els quals es finançarà l'activitat. També s'inclourà en el mateix el cost de matrícula i, si escau, les despeses addicionals de desplaçament i hostalatge.  
  
b) En el cas de sol·licitud d'una ajuda per a la realització de projectes d'investigació:  
- Memòria explicativa del projecte per al qual se sol·licita la subvenció, ajustada al model disponible en la pàgina web http://ivc.gva.es/, que inclourà:  
- Currículum professional de les persones que participen en el projecte.  
- Especificació, en els casos que així siga, de les entitats o els organismes que col·laboren en el projecte.  
- Pressupost detallat de despeses del projecte, ajustat al model de fitxa pressupostària disponible en la pàgina web http://ivc.gva.es/, que faça constar altres subvencions, recursos o ingressos amb els quals es finançarà l'activitat.  
c) En el cas de sol·licitud d'una ajuda per a l'edició i la difusió:  
- Projecte d'edició i difusió per al qual se sol·licita la subvenció ajustat al model disponible en la pàgina web http://ivc.gva.es/; inclourà:  
  
- Objectius, continguts, nombre d'exemplars, periodicitat de la publicació, pla de distribució, pressupost de realització i terminis d'execució.  
- Currículum professional de les persones que participen en el projecte.  
- Especificació, en els casos que així siga, de les entitats o els organismes que col·laboren en el projecte.  
- Pressupost detallat de despeses del projecte, ajustat al model de fitxa pressupostària disponible en la pàgina web http://ivc.gva.es/, que faça constar altres subvencions, recursos o ingressos amb els quals es finançarà l'activitat.  
6.5.8. Ajudes per a la realització de festivals i mostres.  
a) Projecte per al qual se sol·licita la subvenció, ajustat al model disponible en la pàgina web http://ivc.gva.es/, que indique:  
- Programació prevista del festival, la mostra o l'activitat, lloc i data de realització. Quan l'inici del festival o la mostra estiga previst en una data que diste més de sis mesos de la data de publicació en el DOGV d'aquesta resolució de convocatòria, l'entitat que ho ha sol·licitat haurà de presentar, junt amb la sol·licitud, almenys, una aproximació dels continguts que es projecten programar, i es podrà completar posteriorment el detall d'aquests. En aquests casos, el termini màxim per a aportar els documents corresponents al detall de la programació serà de tres mesos, a comptar des de l'endemà de la publicació esmentada en el DOGV. Qualsevol document que es presente amb posterioritat a la finalització d'aquest termini no el tindrà en consideració la comissió tècnica de valoració.  
- Mitjans materials, humans i tècnics de què es disposa per a la realització de l'activitat.  
- Interés i projecció. Especialització de la programació.  
- Quantificació de l'activitat: nombre de dies, actes públics, convocatòries, publicacions.  
- Creació i foment de públics i gèneres escènics específics.  
- Repercussió i foment de l'ús de professionals valencians.  
- Acceptació social i destinataris.  
b) Resum de la trajectòria artística del certamen des de la creació (espectacles rellevants, evolució de públics i activitats, seus, etc.) i memòria de l'edició anterior, segons el que preveu el punt 7.1.1.1, de l'article 3 de l'ordre de bases reguladores, llevat que l'actual siga el primer any en què projecta fer-se.  
La memòria de l'edició anterior haurà de preveure:  
- Nombre de funcions representades de companyies valencianes.  
- Nombre de funcions representades de companyies procedents d'altres territoris de l'Estat espanyol.  
- Nombre de funcions representades de companyies internacionals.  
- Memòria, si escau, de les activitats paral·leles realitzades.  
- Presència del valencià en les activitats de promoció, publicitat, publicacions i actes públics, etc.  
c) Pressupost detallat de despeses, ingressos i dèficit previst, ajustat al model de fitxa pressupostària disponible en la pàgina web http://ivc.gva.es/, que faça constar altres subvencions, recursos o ingressos amb els quals es preveja finançar l'activitat.  
  
Quart. Comissió tècnica de valoració  
1. La comissió tècnica de valoració s'ajustarà al que estableix l'article 6, punt 3.1, de l'ordre de bases reguladores. El nomenament es farà públic a través de la pàgina web http://ivc.gva.es/.  
2. La comissió tècnica de valoració, atenent les sol·licituds presentades i l'interés d'aquestes, emetrà informe d'avaluació d'acord amb els criteris de valoració que conté el resolc cinqué d'aquesta resolució. Aquest informe quedarà incorporat en les actes i contindrà la prelació dels projectes de més a menys puntuació. Així mateix, contindrà la proposta de subvencions i la quantia d'aquestes, de conformitat amb els límits per modalitat establits en el resolc segon d'aquesta resolució, en relació amb allò assenyalat en l'article 9, epígraf 9.1 de l'ordre de bases reguladores quant a les quanties màximes individualitzades, així com també els motius de denegació, si escau.  
  
3. La comissió tècnica de valoració desestimarà la documentació que no consideren suficientment acreditativa dels punts que conté aquesta, i en aquest cas no es computaran els mèrits corresponents.  
  
4. D'acord amb allò previst en l'article 6, punt 3.4, de l'ordre bases reguladores i en l'article 21, punt 3, de la Llei 40/2015, d'1 d'octubre, de règim jurídic del sector públic, en les comissions tècniques de valoració hi podran participar experts que, pels seus coneixements específics, puguen valorar determinats aspectes dels projectes presentats, que assessoren els membres de la comissió sobre aquest tema. En concret, per a aquesta convocatòria es preveu la constitució d'un comité de lectura en la modalitat de creació de literatura escènica i d'un comité experts de circ per a les modalitats que ho requerisquen, de fins a un màxim de tres persones en cada cas.  
5. En el cas que no s'hi assigne el total del pressupost previst en el resolc segon d'aquesta resolució; les resultes les podrà assignar la comissió tècnica de valoració a una altra modalitat d'aquest o diferent gènere, incloent-hi les modalitats de la convocatòria d'ajudes per al sector de la dansa, mentre que aquestes ajudes, igual que les d'aquesta convocatòria, s'imputen al crèdit previst en la secció 09, entitat 00327, línia de subvenció S6422000 «Foment de les arts escèniques», de l'Institut Valencià de Cultura, per un import màxim de 3.200.000 ?, inclòs en el capítol IV de la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018).  
En aquest cas es considerarà la modalitat en què és més efectiva l'assignació d'aquestes resultes, i es prioritzaran projectes de característiques més similars a la modalitat en què es produïsquen aquestes economies. Igualment, es tindrà en compte la puntuació que han obtingut els diferents projectes.  
6. Qualsevol mecanisme de comunicació dels sol·licitants o dels interessats en els projectes presentats que utilitzen per a contactar amb els vocals de la comissió tècnica de valoració amb la finalitat d'aportar apreciacions sobre aquests, sense que la comissió els haja requerit formalment per a això, comportarà l'exclusió del projecte de la convocatòria i l'arxiu de la sol·licitud corresponent; sense perjudici de qualsevol altra responsabilitat que es puga derivar d'aquesta comunicació.  
  
Cinqué. Criteris de valoració de les sol·licituds  
1. Per a l'elaboració del seu informe i la proposta, la comissió tècnica avaluadora prevista en l'article 6, epígraf 3.1 de l'ordre bases reguladores tindrà en compte els criteris objectius d'atorgament de les subvencions, la ponderació d'aquests i la puntuació mínima exigida, continguts en l'article 3, de l'ordre esmentada.  
2. Els criteris de valoració han de tindre en compte, segons les diferents modalitats, els apartats següents:  
2.1. En la modalitat d'ajudes a la creació de literatura escènica la valoració de les sol·licituds presentades s'ajustarà a l'article 3, epígraf 3.1.1, de l'ordre de bases reguladores i es valoraran els aspectes següents:  
- El projecte avançat de text escènic, fins a un màxim de 70 punts.  
No obstant això, si el projecte no obté un mínim de 35 punts, el titular d'aquest no podrà ser beneficiari d'ajuda en aquesta modalitat.  
- El potencial escènic que valore les possibilitats de posada en escena, fins a un màxim de 20 punts.  
- La utilització del valencià, fins a un màxim de 10 punts.  
  
Quadre resum modalitat creació de literatura escènica  
- Projecte avançat del text escènic Màxim 70 punts  
(mínim 35 punts)  
- Potencial escènic Màxim 20 punts  
- Utilització del valencià Màxim 10 punts  
Total puntuació màxima 100 punts  
  
  
2.2. En la modalitat d'ajudes a la producció de teatre o circ per a un muntatge concret, la valoració de les sol·licituds presentades s'ajustarà a l'article 3, epígraf 3.1.2, de l'ordre de bases reguladores, amb el desglossament següent:  
2.2.1. Es valoraran els aspectes del projecte de producció següents, fins a un màxim de 60 punts i ha d'aconseguir almenys 30 punts en aquest criteri, amb el desglossament següent:  
- Congruència, projecció i rellevància artística de la producció, fins a un màxim de 10 punts.  
Si el projecte correspon a una autoria valenciana, podrà sumar a la valoració del conjunt del projecte fins a 2 punts més, sense que puguen superar els 10 punts màxims d'aquest apartat. S'entén per valenciana la persona natural de la Comunitat Valenciana o la persona amb ciutadania a la Unió Europea empadronada com a resident a la Comunitat Valenciana amb una antiguitat superior a 1 any en el moment en què va finalitzar el termini de presentació de sol·licituds.  
En els supòsits en què el text que es pretén produir haja rebut alguna ajuda a la creació de literatura escènica en alguna de les tres convocatòries precedents de la Generalitat, sumarà a la valoració que en resulte fins a un màxim de 2 punts més, sense que, en cap cas, puguen superar els 10 punts d'aquest apartat.  
La participació de la dona en la producció es valorarà amb fins a 2 punts addicionals, sense que sumats puguen superar el màxim de 10 punts. Per a això es tindrà en compte tant l'autoria del projecte com que hi haja una o més protagonistes femenines, sense compartir aquest protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció tracte temes vinculats o enfocats a la dona o a la paritat de gènere.  
- Contribució del projecte a la creació i el foment de públics i gèneres escènics específics, fins a un màxim de 10 punts.  
- Nombre d'intèrprets: fins a un màxim de 15 punts, a raó de 2 punts per cada intèrpret.  
- Equip artístic, fins a un màxim de 7 punts.  
- Idioma de la producció en valencià, fins a un màxim de 8 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que ha concedit l'IVC en anys anteriors i, en particular, la justificació d'aquestes amb una atenció especial a la qualitat de la despesa justificada.  
Si el projecte no obté un mínim de 30 punts en aquest apartat, el titular d'aquest no podrà ser beneficiari d'ajuda en aquesta modalitat.  
2.2.2. Es valoraran els aspectes següents de la trajectòria artística, professional i de gestió de l'empresa, fins a un màxim de 20 punts:  
- Contractacions artístiques i tècniques realitzades en l'exercici anterior, fins a un màxim de 10 punts, d'acord amb els criteris següents:  
  
- Companyies amb preponderància de muntatges teatrals o similars: 1 punt per cada 150 dies cotitzats.  
- Companyies amb preponderància de muntatges circenses o similars: 1 punt per cada 100 dies cotitzats.  
- Trajectòria artística de l'empresa (estabilitat, solvència i repercussió dels projectes anteriors), fins a un màxim de 5 punts.  
- Antiguitat de l'empresa: 0,2 punts per any, fins a un màxim de 5 punts.  
2.2.3. Es valorarà la memòria d'activitats realitzades en l'exercici anterior, fins a un màxim de 20 punts, amb el desglossament següent:  
- Nombre de funcions realitzades a la Comunitat Valenciana, fins a un màxim de 5 punts.  
- Nombre de funcions realitzades a la resta de l'Estat, fins a un màxim de 10 punts.  
- Nombre de funcions realitzades a l'estranger, fins a un màxim de 5 punts.  
  
Quadre resum modalitat producció de teatre o circ per a un muntatge concret:  
- Projecte de producció Màxim 60 punts  
(mínim 30 punts)  
Congruència, projecció i rellevància artística  
  
Creació i foment de públics i gèneres  
Nombre d'intèrprets  
Equip artístic  
Utilització del valencià  
Viabilitat econòmica del projecte 10 punts  
  
10 punts  
15 punts  
7 punts  
8 punts  
10 punts   
- Trajectòria de l'empresa Màxim 20 punts  
Contractacions  
Trajectòria artística  
Antiguitat: 10 punts  
5 punts  
5 punts   
- Memòria dels dos exercicis anteriors Màxim 20 punts  
Funcions a la Comunitat Valenciana  
Funcions a la resta de l'Estat  
Funcions a l'estranger 5 punts  
10 punts  
5 punts   
Total puntuació màxima 100 punts  
  
2.3. En la modalitat d'ajudes a gires d'empreses de teatre i circ, la valoració de les sol·licituds presentades s'ajustarà a l'article 3, epígraf 3.1.2, de l'ordre de bases reguladores, amb el desglossament següent:  
2.3.1. Es valoraran els següents aspectes del projecte de gira, fins a un màxim de 60 punts i ha d'aconseguir almenys 30 punts en aquest criteri, amb el desglossament següent:  
- Nombre de funcions previstes a la Comunitat Valenciana (0,33 punts per funció), fins a un màxim de 5 punts.  
- Nombre de funcions previstes a la resta de l'Estat (0,5 punts per funció):  
- Si la gira es fa en valencià, fins a un màxim de 5 punts.  
- Si la gira es realitza en castellà, fins a un màxim de 10 punts.  
- Nombre de funcions previstes a l'estranger (1 punt per funció):  
- Si la gira es fa en valencià, fins a un màxim de 5 punts.  
- Si la gira es realitza en castellà, fins a un màxim de 8 punts.  
- Congruència, projecció i rellevància artística de la gira, fins a un màxim de 7 punts.  
- Si el projecte es correspon amb una autoria viva valenciana, podrà sumar a la valoració del conjunt del projecte un màxim d'1 punt més. S'entén per valenciana la persona natural de la Comunitat Valenciana o la persona amb ciutadania a la Unió Europea empadronada com a resident a la Comunitat Valenciana amb una antiguitat superior a 1 any en el moment en què va finalitzar el termini de presentació de sol·licituds.  
- Si el text del projecte ha rebut alguna ajuda a la creació de literatura escènica en alguna de les tres convocatòries precedents de la Generalitat, es valorarà amb fins a 1 punt més.  
- La participació de la dona en la producció es valorarà fins a un màxim d'1 punt addicional. Per a això es tindrà compte tant l'autoria del projecte com que hi haja una o més protagonistes femenines, sense compartir aquest protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció tracte temes vinculats o enfocats a la dona o a la paritat de gènere.  
- Contribució del projecte a la creació i el foment de públics i gèneres escènics específics, fins a un màxim de 5 punts.  
- Nombre d'intèrprets, fins a un màxim de 15 punts, a raó de 2 punts per cada intèrpret.  
- Utilització del valencià en la gira, fins a un màxim de 8 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que ha concedit l'IVC en anys anteriors i, en particular, la justificació d'aquestes amb una atenció especial a la qualitat de la despesa justificada.  
Si el projecte no obté un mínim de 30 punts en aquest apartat, el titular d'aquest no podrà ser beneficiari d'ajuda en aquesta modalitat.  
2.3.2. Es valoraran els aspectes següents de la trajectòria artística, professional i de gestió de l'empresa, fins a un màxim de 20 punts:  
- Contractacions artístiques i tècniques realitzades en l'exercici anterior, fins a un màxim de 10 punts, d'acord amb els criteris següents:  
  
- Companyies amb preponderància de muntatges teatrals o similars, 1 punt per cada 150 dies cotitzats.  
- Companyies amb preponderància de muntatges circenses o similars, 1 punt per cada 100 dies cotitzats.  
- Trajectòria artística de l'empresa (estabilitat, solvència i repercussió dels seus projectes anteriors), fins a un màxim de 5 punts.  
- Antiguitat de l'empresa amb 0,2 punts per any, fins a un màxim de 5 punts.  
2.3.3. Es valorarà la memòria d'activitats de l'exercici anterior, fins a un màxim de 20 punts, amb el desglossament següent:  
- Nombre de funcions realitzades a la Comunitat Valenciana (0,1 punts per funció), fins a un màxim de 5 punts  
- Nombre de funcions realitzades a la resta de l'Estat (0,2 punts per funció), fins a un màxim de 10 punts.  
- Nombre de funcions realitzades a l'estranger (0,5 punts per funció), fins a un màxim de 5 punts.  
  
  
  
  
Quadre resum gires de teatre o circ:  
- Projecte de gira Màxim   
60 punts  
(mínim   
30 punts)  
  
Funcions a la Comunitat Valenciana  
Funcions a la resta de l'Estat  
Funcions a l'estranger  
Idioma de la gira  
  
Congruència, projecció i rellevància  
Creació/foment de públics/gèneres  
Nombre d'intèrprets  
Viabilitat econòmica del projecte En   
valencià En   
castellà   
 5 punts  
5 punts  
5 punts  
8 punts 5 punts  
10 punts  
8 punts  
0 punts   
 7 punts  
5 punts  
15 punts  
10 punts   
- Trajectòria de l'empresa Màxim   
20 punts  
Contractacions  
Trajectòria artística  
Antiguitat 10 punts  
5 punts  
5 punts   
- Memòria dels dos exercicis anteriors Màxim   
20 punts  
Funcions a la Comunitat Valenciana  
Funcions a la resta de l'Estat  
Funcions a l'estranger 5 punts  
10 punts  
5 punts   
Total puntuació màxima 100 punts  
  
  
2.4. En la modalitat d'ajudes a projectes emergents de producció de teatre o circ per a un muntatge concret, la valoració de les sol·licituds presentades s'ajustarà a l'article 3, epígraf 3.1.3, de l'ordre de bases reguladores, amb el desglossament següent:  
2.4.1. Es valoraran els aspectes del projecte de producció següents, fins a un màxim de 70 punts, i s'han d'aconseguir almenys 35 punts en aquest criteri:  
- Congruència, projecció i rellevància artística de la producció, fins a un màxim de 10 punts:  
la participació de la dona en la producció es valorarà amb fins a 2 punts addicionals, sense que sumats puguen superar el màxim de 10 punts. Per a això es tindrà en compte tant l'autoria del projecte com que hi haja una o més protagonistes femenines, sense compartir aquest protagonisme amb cap personatge masculí, que el nombre d'intèrprets femenines i tècniques siga igual o superior als masculins o que el contingut de la producció tracte temes vinculats o enfocats a la dona o a la paritat de gènere.  
- Autoria viva valenciana, fins a un màxim de 10 punts:  
si el projecte correspon a una autoria viva valenciana, podrà sumar 2 punts a la valoració del conjunt del projecte, sempre fins a un màxim de 10 punts. En cas d'autories compartides es valoraran els autors que tinguen la condició de valencians. A aquests efectes, adquireixen el dret la persona natural de la Comunitat Valenciana o la persona amb ciutadania a la Unió Europea empadronada com a resident a la Comunitat Valenciana amb una antiguitat superior a 1 any en el moment en què va finalitzar el termini de presentació de sol·licituds.  
Si el text del projecte ha rebut alguna ajuda a la creació de literatura escènica en alguna de les tres convocatòries precedents de la Generalitat, sumarà 2 punts a la valoració que en resulte, sense que, en cap cas, puguen superar els 10 punts d'aquest apartat.  
- Contribució del projecte a la creació i el foment de públics, fins a un màxim de 10 punts.  
- Equip artístic, fins a un màxim de 7 punts.  
- Nombre d'intèrprets. Fins a un màxim de 15 punts, a raó de 2 punts per cada intèrpret.  
- Idioma de l'espectacle en valencià i utilització del valencià en la producció, la documentació, la promoció, la publicitat, la distribució, etc., fins a un màxim de 8 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que va concedir l'IVC (abans CulturArts Generalitat) en anys anteriors i, en particular, la justificació d'aquestes amb atenció especial a la qualitat de la despesa justificada.  
Si el projecte no obté un mínim de 35 punts en aquest apartat, el titular no podrà ser beneficiari d'ajuda en aquesta modalitat.  
2.4.2. Es valoraran els aspectes de l'empresa següents, fins a un màxim de 30 punts:  
- Potencialitat i projecció artística: currículum dels components i, si escau, de la memòria d'activitats de la companyia en l'exercici anterior.  
  
  
Quadre resum projectes emergents de teatre o circ   
per a un muntatge concret  
- Projecte de producció. Màxim 70 punts  
(mínim 35 punts)  
Interés estètic, grau d'innovació i risc  
Autoria valenciana  
Creació i foment de públics i gèneres  
Equip artístic  
Nombre d'intèrprets  
Utilització del valencià  
Viabilitat econòmica del projecte 10 punts  
10 punts  
10 punts  
7 punts  
15 punts  
8 punts  
10 punts   
- Projecció i potencialitat artístiques Màxim 30 punts   
Total puntuació màxima 100 punts  
  
  
2.5. En la modalitat d'ajudes a la programació en sales d'exhibició la valoració de les sol·licituds presentades s'ajustarà a l'article 3, epígraf 3.1.4, de l'ordre de bases reguladores, amb el desglossament següent:  
2.5.1. Es valoraran els següents aspectes del projecte d'explotació i programació presentat, fins a un màxim de 60 punts, i s'han d'aconseguir almenys 30 punts en aquest criteri:  
- Nombre de funcions programades de companyies professionals (0,05 punts per funció, és a dir, 1 punt cada 20 funcions), fins a un màxim de 10 punts.  
- Nombre de funcions de companyies professionals amb domicili social a la Comunitat Valenciana (0,1 punts per funció, és a dir, 1 punt per cada 10 funcions), fins a un màxim de 5 punts.  
- Nombre de funcions en valencià (0,1 punts per funció, és a dir, 1 punt per cada 10 funcions), fins a un màxim de 10 punts.  
- Creació i foment de públics i gèneres. Es valorarà el percentatge de funcions destinades específicament al públic familiar i juvenil i gèneres escènics específics, dins de la creació i el foment de públics, fins a un màxim de 5 punts.  
- La programació de noves creacions d'autors contemporanis, de recuperació del patrimoni escènic valencià, i la inclusió d'espectacles de teatre, circ i dansa, fins a un màxim de 10 punts.  
- La coherència artística i interés cultural i social, implicació d'altres entitats en la gestió de la programació, fins a un màxim de 10 punts. La participació de la dona en l'activitat de la sala es valorarà amb fins a 2 punts addicionals, sense que sumats puguen superar el màxim de 10 punts d'aquest apartat. Per a això tindrà en compte tant que el nombre de dones en el personal de sala i administració de l'empresa siga igual o superior al d'homes, així com l'autoria dels projectes programats, el nombre d'obres en què la protagonista o les protagonistes són dones, sense compartir aquest protagonisme amb cap personatge masculí, les obres programades que el nombre d'intèrprets femenines siga igual o superior als masculins o el nombre de produccions programades que tracten temes vinculats o enfocats a la dona o a la paritat de gènere.  
- La viabilitat econòmica del projecte tenint en compte l'adequació al preu de mercat dels caixets pactats amb les companyies contractades, la seua adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que va concedir l'IVC en anys anteriors i, en particular, la justificació d'aquestes amb atenció especial a la qualitat de la despesa justificada.  
Si el projecte no obté un mínim de 30 punts en aquest apartat, el titular no podrà ser beneficiari d'ajuda en aquesta modalitat.  
2.5.2. Es valoraran els aspectes següents de la temporada d'exhibició realitzada durant l'exercici anterior, fins a un màxim de 30 punts:  
- Nombre de funcions programades de companyies professionals (0,05 punts per funció, és a dir, 1 punt cada 20 funcions), fins a un màxim de 10 punts.  
- Nombre de funcions en valencià (0,1 punts per funció, és a dir, 1 punt per cada 10 funcions), fins a un màxim de 10 punts.  
- Import abonat en concepte d'exhibició a companyies amb domicili social a la Comunitat Valenciana, fins a un màxim de 5 punts, que es calcula dividint l'import total pagat pel nombre de funcions realitzat.  
  
- Repercussió i foment de l'ús de professionals de la Comunitat Valenciana (1 punt per cada 365 dies cotitzats): plantilla de personal de gestió i administració de la sala, fins a un màxim de 5 punts.  
  
Si el projecte no obté un mínim de 30 punts en aquest apartat, el titular no podrà ser beneficiari d'ajuda en aquesta modalitat  
2.5.3. Es valoraran els aspectes següents de les característiques de la sala, fins a un màxim de 10 punts:  
- Percentatge d'ocupació i incidència en el públic, fins a un màxim de 7 punts.  
- Adequació a les noves tecnologies, accessibilitat de persones amb discapacitat, fins a un màxim de 3 punts.  
En tot cas, es tindrà en compte la contribució de la sala a la dinamització de les companyies i al foment d'ocupació de professionals del sector en l'àmbit competencial de la Generalitat, a la incidència en el públic, així com a la potenciació de nous llenguatges escènics.  
  
Quadre resum a la programació en sales d'exhibició  
- Projecte d'explotació i programació Màxim 60 punts  
(mínim 30 punts)  
Funcions companyies professionals  
Funcions companyies professionals valencianes  
Funcions en valencià  
Creació i foment de públics i gèneres  
Programació de noves creacions  
Coherència artística i interés cultural i social  
Viabilitat econòmica del projecte 10 punts  
5 punts  
10 punts  
5 punts  
10 punts  
10 punts  
10 punts   
- Temporada anterior Màxim 30 punts  
Funcions companyies professionals  
Funcions en valencià  
Import abonat a companyies valencianes  
Foment d'ocupació de professionals de la CV 10 punts  
10 punts  
5 punts  
5 punts   
- Característiques de la sala Màxim 10 punts  
Percentatge ocupació i incidència de públic  
Adequació a les noves tecnologies 7 punts  
3 punts   
Total puntuació màxima 100 punts  
  
  
2.6. En la modalitat d'ajudes a la programació en sales d'exhibició la valoració de les sol·licituds presentades s'ajustarà a l'article 3, epígraf 3.1.5, de l'ordre de bases reguladores, amb el desglossament següent:  
2.6.1. Es valoraran els següents aspectes del projecte de contingut i programació de les activitats que cal realitzar, fins a un màxim de 60 punts, i s'han d'aconseguir almenys 30 punts en aquest criteri:  
- Interés i projecció de les activitats, fins a un màxim de 10 punts. La participació de la dona en les activitats programades es valorarà amb fins a 2 punts addicionals, sense que sumats puguen superar el màxim de 10 punts d'aquest apartat. Per a això tindrà en compte tant que el nombre de dones de l'associació siga igual o superior al d'homes, així com l'autoria de les activitats programades, el nombre d'obres en què la protagonista o les protagonistes són dones, sense compartir aquest protagonisme amb cap personatge masculí, les obres programades en què el nombre d'intèrprets femenines siga igual o superior als masculins o les activitats programades que tracten temes vinculats o enfocats a la dona o a la paritat de gènere.  
- Quantitat i qualitat de les activitats que el conformen, fins a un màxim de 10 punts.  
- Incidència en el foment de l'ús dels professionals valencians del sector, fins a un màxim de 10 punts.  
- Incidència i influència territorial: local, comarcal, autonòmica o estatal, fins a un màxim de 10 punts. Es valorarà especialment que les activitats es desenvolupen en comarques de la Comunitat Valenciana on la incidència cultural és més feble.  
- Presència del valencià en el projecte presentat i en l'execució d'aquest, fins a un màxim de 10 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que va concedir l'IVC en anys anteriors i, en particular, la justificació d'aquestes amb atenció especial a la qualitat de la despesa justificada.  
Si el projecte no obté un mínim de 30 punts en aquest apartat, el titular no podrà ser beneficiari d'ajuda en aquesta modalitat.  
2.6.2. Es valorarà la memòria de l'exercici anterior de l'associació o l'entitat, fins a un màxim de 30 punts, en els aspectes següents:  
- Memòria d'activitats de l'exercici anterior: convocatòries i actes públics, publicacions, assemblees de socis, fins a un màxim de 10 punts.  
  
- Antiguitat de l'entitat: 0,4 punts per any, fins a un màxim de 10 punts.  
- Presència del valencià en l'execució de les activitats, fins a un màxim de 10 punts.  
2.6.3. Es valorarà la repercussió del projecte sobre el teixit associatiu valencià: autoria, direcció, elenc actoral, companyies, espais d'exhibició, etc., de la Comunitat Valenciana. Fins a un màxim de 10 punts.  
  
  
Quadre resum per a entitats sense ànim de lucre  
- Projecte d'explotació i programació Màxim   
60 punts  
(mínim   
30 punts)  
Interés i projecció de les activitats  
Quantitat i qualitat de les activitats  
Foment d'ocupació de professionals valencians  
Incidència territorial  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts   
- Memòria de l'exercici anterior Màxim   
30 punts  
Activitats desenvolupades  
Antiguitat  
Presència del valencià 10 punts  
10 punts  
10 punts   
- Repercussió sobre el teixit associatiu Màxim   
10 punts  
Total puntuació màxima 100 punts  
  
  
2.7. En la modalitat d'ajudes a la formació, la investigació i l'edició, la valoració de les sol·licituds presentades s'ajustarà a l'article 3, epígraf 3.1.6, de l'ordre de bases reguladores, amb el desglossament següent:  
2.7.1. Es valoraran els aspectes següents del contingut de l'acció formativa, projecte d'investigació o projecte d'edició presentat, fins a un màxim de 60 punts, i ha d'aconseguir almenys 30 punts en aquest criteri:  
- Interés i projecció de l'acció formativa o del projecte d'investigació o edició, fins a un màxim de 10 punts. La participació de la dona en les activitats programades es valorarà amb fins a 2 punts addicionals, sense que sumats puguen superar el màxim de 10 punts d'aquest apartat.  
  
- Qualitat de l'acció formativa o del projecte d'investigació o edició, fins a un màxim de 10 punts.  
- Incidència del projecte en el foment de l'ús del sol·licitant o dels professionals del sector, fins a un màxim de 10 punts.  
- Desenvolupament del projecte en un altre país o en un altre idioma diferent del castellà o el valencià, fins a un màxim de 10 punts.  
- Presència del valencià en l'acció formativa, el projecte d'investigació o l'edició, fins a un màxim de 10 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que ha concedit l'IVC en anys anteriors i, en particular, la justificació d'aquestes amb una atenció especial a la qualitat de la despesa justificada.  
Si el projecte no obté un mínim de 30 punts en aquest apartat, el seu titular no podrà ser beneficiari d'ajuda en aquesta modalitat.  
2.7.2. Es valorarà el currículum dels qui sol·liciten l'ajuda, fins a un màxim de 20 punts.  
2.7.3. Es valorarà el fet que les activitats o els projectes que es presenten els avalen entitats o organismes que habitualment desenvolupen programes de formació o investigació, especialment si aquests són en els sectors del teatre i el circ, o en cas d'edició, que col·laboren altres entitats o organismes en el projecte, fins a un màxim de 20 punts.  
  
  
Quadre resum en la modalitat de formació, investigació i edició  
- Contingut de l'acció formativa, projecte investigació o edició Màxim   
60 punts  
(mínim   
30 punts)  
Interés i projecció de l'activitat  
Títol de l'acció o el projecte  
Incidència en el foment de l'ocupació  
Desenvolupament en un altre país o idioma  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts   
- Currículum del sol·licitant Màxim   
20 punts  
- Activitats o projectes avalats per entitats Màxim   
20 punts  
Total puntuació màxima 100 punts  
  
  
2.8. En la modalitat d'ajudes a la realització de festivals i mostres la valoració de les sol·licituds presentades s'ajustarà a l'article 3, epígraf 3.1.7, de l'ordre de bases reguladores, amb el desglossament següent:  
  
2.8.1. Es valoraran els següents aspectes del projecte de contingut i programació del festival o mostra, fins a un màxim de 70 punts, i ha d'aconseguir almenys 35 punts en aquest criteri:  
- L'interés i la projecció de les activitats, fins a un màxim de 10 punts. La participació de la dona en el festival o la mostra es valorarà amb fins a 2 punts addicionals, sense que sumats puguen superar el màxim de 10 punts d'aquest apartat. Per a això tindrà en compte tant que el nombre de dones en l'entitat organitzadora del certamen siga igual o superior al d'homes, així com l'autoria de les obres programades, el nombre d'obres programades que la protagonista o les protagonistes són dones, sense compartir aquest protagonisme amb cap personatge masculí, les obres programades en què el nombre d'intèrprets femenines siga igual o superior als masculins o el nombre d'activitats i representacions que tracten temes vinculats o enfocats a la dona o a la paritat de gènere.  
- La quantitat i la qualitat de programació, fins a un màxim de 10 punts.  
- La contribució del projecte a la creació i el foment de públics, i gèneres escènics específics, fins a un màxim de 10 punts.  
- La incidència en el foment d'ocupació de professionals valencians del sector, fins a un màxim de 10 punts.  
- La repercussió, l'acceptació social, la presència de professionals, l'assistència de públic, fins a un màxim de 10 punts.  
- Presència del valencià en el projecte presentat i en l'execució d'aquest, fins a un màxim de 10 punts.  
- Viabilitat econòmica del projecte tenint-ne en compte l'adequació a la previsió pressupostària presentada i al pla de finançament proposat, el percentatge d'autofinançament i l'equilibri entre ingressos i despeses, fins a un màxim de 10 punts. Així mateix, s'avaluarà l'historial d'ajudes anteriors que ha concedit l'IVC en anys anteriors i, en particular, la justificació d'aquestes amb una atenció especial a la qualitat de la despesa justificada.  
Sense perjudici d'allò anterior, quan el pressupost del festival o la mostra se situe per damunt de 15.000 euros s'hi sumaran 5 punts addicionals, sense que per això puguen superar el màxim de 10 punts d'aquest apartat.  
Si el projecte no obté un mínim de 35 punts en aquest apartat, el seu titular no podrà ser beneficiari d'ajuda en aquesta modalitat.  
2.8.2. Es valoraran els aspectes següents de la trajectòria artística, la memòria d'activitats i de gestió del festival o mostra en l'edició anterior, fins a un màxim de 30 punts:  
- Nombre de funcions de companyies amb domicili social a la Comunitat Valenciana: 0,33 punts per funció, fins a un màxim de 5 punts.  
- Nombre de funcions de companyies procedents d'altres territoris de l'Estat espanyol: 0,5 punts per funció, fins a un màxim de 5 punts.  
  
- Nombre de funcions de companyies internacionals: 1 punt per funció, fins a un màxim de 5 punts.  
- Especialització del programa, fins a 5 punts.  
- Presència del valencià en l'execució de les activitats, fins a 5 punts.  
- Antiguitat i regularitat de la convocatòria: 0,2 punts per cada edició, fins a un màxim de 5 punts.  
  
Quadre resum puntuació per a la realització de festivals i mostres  
- Contingut i programació del festival o la mostra Màxim   
70 punts  
(mínim   
35 punts)  
Interés i projecció de les activitats  
Quantitat i qualitat de les activitats  
Creació i foment de públics i gèneres  
Foment d'ocupació de professionals valencians  
Repercussió social  
Presència del valencià  
Viabilitat econòmica 10 punts  
10 punts  
10 punts  
10 punts  
10 punts  
10 punts  
10 punts   
- Trajectòria artística i edició anterior Màxim 30 punts  
Funcions companyies valencianes  
Funcions companyies resta de l'Estat  
Funcions companyies internacionals  
Especialització del programa  
Presència del valencià  
Antiguitat i regularitat de la convocatòria 5 punts  
5 punts  
5 punts  
5 punts  
5 punts  
5 punts   
Total puntuació màxima 100 punts  
  
  
  
Sisé. Resolució de la convocatòria. Terminis  
S'ha d'ajustar al contingut de l'article 7 de l'ordre de bases reguladores, i el termini de resolució i publicació és de sis mesos des de la publicació de la convocatòria. En tot cas, la resolució esmentada s'ha de publicar en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions, en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques i la pàgina web de l'Institut Valencià de Cultura (http://ivc.gva.es/). Les ajudes concedides es publicaran igualment en la Base de Dades Nacional de Subvencions (BDNS): http://ivc.gva.es/.  
La resolució de concessió posarà fi a la via administrativa i contra aquesta es podrà interposar, potestativament, el recurs de reposició, davant del president de l'Institut Valencià de Cultura, en el termini d'un mes a comptar des de l'endemà de la seua publicació, o bé, directament, un recurs contenciós administratiu, davant dels jutjats contenciosos administratius de València, en el termini de dos mesos a comptar des de l'endemà de la seua publicació, sense perjudici de qualsevol altre que s'estime pertinent.  
En el cas que la convocatòria no es resolga en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre, expressament continguda en la Llei 39/2015, d'1 d'octubre, del procediment administratiu comú de les administracions públiques.  
No obstant això, s'informarà les persones beneficiàries del caràcter de minimis de les ajudes concedides i de la subjecció d'aquestes al Reglament 1407/2013, de la Comissió, de 18 de desembre de 2013 (DOUE L 352, 24.12.2013).  
  
Seté. Obligacions de les persones beneficiàries  
1. Comunicar per escrit l'acceptació de l'ajuda a l'Institut Valencià de Cultura, segons el model d'acceptació (annex III), en un termini no superior als quinze dies hàbils següents des de la publicació de la resolució de concessió de les ajudes en el Diari Oficial de la Generalitat Valenciana, i facilitar les dades bancàries en què es desitja rebre l'import de l'ajuda i omplir el model de domiciliació bancària que s'adjunta com a annex II a aquesta convocatòria.  
En cas que no es presente l'acceptació, es considerarà que ha perdut el dret a la subvenció concedida. Sense perjudici d'això, l'acceptació fora del termini establit comportarà per a la persona beneficiària l'aplicació de les sancions que hi corresponguen d'acord amb el que preveu el punt 3 del resolc dotzé d'aquesta resolució.  
  
2. Realitzar l'activitat que fonamenta la concessió de la subvenció d'acord amb el programa presentat durant l'any 2019, excepte en les excepcions que preveu aquesta resolució i justificar-ne la realització en el termini establit a aquest efecte.  
3. Qualsevol reformulació del projecte o canvi de caràcter substancial s'haurà de comunicar prèviament a l'Institut Valencià de Cultura i l'haurà d'autoritzar la persona que tinga la presidència de la comissió de valoració, previ informe del personal tècnic del Servei d'Ajudes, que podrà proposar modificar l'ajuda concedida. La realització de canvis sense comunicació prèvia i autorització subsegüent podrà determinar la revocació de la subvenció, amb l'obligació de devolució de l'ajuda rebuda, si escau.  
Es consideraran modificacions de caràcter substancial:  
- Aquelles en les quals el pressupost executat revele una desviació a la baixa superior al 25 % respecte al pressupost total previst i aportat al projecte junt amb la sol·licitud. En aquest cas comportarà una minoració proporcional de l'import concedit. No obstant això, les modificacions de projectes el decrement pressupostari dels quals respecte al pressupost total previst supere el 50 % comportaran la revocació o la pèrdua del dret al cobrament de l'ajuda concedida.  
- Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original (reconfiguració de l'elenc artístic, equip creatiu, places de gira, dates d'exhibició, etc.), també podran comportar minoració o revocació de l'ajuda concedida.  
4. En cas de fer-se l'activitat en un moment posterior a la publicació de la concessió de l'ajuda, fer constar en qualsevol publicació, fullet, programa, publicitat, etc., en qualsevol mitjà o suport que es realitze, inclosos els suports electrònics i digitals, documentació acreditativa del patrocini d'aquesta per l'Institut Valencià de Cultura - Generalitat Valenciana. Per a això s'inseriran en lloc preferent i destacat els logotips de l'Institut Valencià de Cultura, d'acord amb les normes d'identitat corporativa d'aquesta institució. Els logotips estaran disponibles en la pàgina web http://ivc.gva.es/.  
Sense perjudici d'allò indicat anteriorment, les persones jurídiques beneficiàries que perceben ajudes per import superior a 10.000 euros hauran de donar publicitat a aquesta en la seua pàgina web i al·ludir a l'Institut Valencià de Cultura, import de l'ajuda i projecte al qual es destina. Tot això de conformitat amb allò que preveu l'article 3.2 de la Llei 2/2015, de 2 d'abril, de transparència, bon govern i participació (DOGV 7500, 08.04.2015).  
5. Justificar el compliment de les condicions, així com la realització de l'activitat i el compliment de la finalitat que determina la concessió o el gaudi de la subvenció en la manera que indica el resolc huité i conservar els documents justificatius de l'aplicació dels fons rebuts per a poder acreditar la despesa i poder atendre les actuacions de comprovació i control.  
La realització de les representacions declarades en la memòria de l'activitat de la modalitat de gires s'acreditarà mitjançant certificat de la SGAE o l'organisme que gestione els drets d'autor, o mitjançant la presentació dels contractes i les factures i els justificants de pagament corresponents o d'altres documents admesos com a prova en dret.  
6. Comunicar l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
7. Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a la persona beneficiària en cada cas, així com tots els estats comptables i els registres específics que exigisquen les bases reguladores de les subvencions, amb la finalitat de garantir l'exercici adequat de les facultats de comprovació i control.  
  
8. Acreditar amb anterioritat a dictar-se la proposta de resolució de concessió de les ajudes el fet d'estar al corrent de les obligacions tributàries i amb la Seguretat Social, en la forma que determina la llei i el Reglament general de subvencions, d'acord amb l'Ordre de 30 de maig de 1996, de la Conselleria d'Economia i Hisenda, i, sense perjudici d'allò establit en la Llei 11/2007, de 22 de juny, d'accés electrònic de la ciutadania als serveis públics, així com el Decret 165/2010, de 8 d'octubre, del Consell.  
9. D'acord amb el que es preveu en l'article 29.7 de la Llei general de subvencions a què es refereix l'article 11.1 de l'ordre de bases reguladores, en cap cas la persona beneficiària podrà concertar l'execució total o parcial de les activitats subvencionades amb persones o entitats vinculades amb la persona beneficiària, llevat que concórreguen les circumstàncies següents:  
a) Que s'obtinga l'autorització prèvia expressa de l'òrgan gestor.  
b) Que l'import subvencionable no excedisca del cost que ha incorregut l'entitat vinculada. L'acreditació del cost es farà en la justificació en els mateixos termes establits per a l'acreditació de les despeses de la persona beneficiària.  
S'entén per persones vinculades, a aquest efecte, aquelles en què concórrega alguna de les circumstàncies a què es refereix l'article 68.2 del reglament de la Llei general de subvencions, aprovat per Reial decret 887/2006 (BOE 176, 25.07.2006).  
A més, una mateixa entitat no pot tindre la condició de beneficiària i subcontractada. El detall de la prestació ha d'estar perfectament identificat en relació amb el projecte i ha de ser conforme als preus de referència del mercat del sector.  
10. Les de caràcter general a les quals fa referència l'article 14 de la Llei general de subvencions.  
11. Les entitats beneficiàries s'ajustaran, en particular, al que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018) i, en general, a les condicions de treball pertinents del personal laboral, d'acord amb la normativa laboral i social aplicable.  
  
12. Cessió voluntària de drets per les persones beneficiàries en la modalitat de creació de literatura escènica. El document de cessió voluntària (annex IV), de caràcter optatiu per a l'autor o els autors del text, s'haurà de presentar junt amb l'acceptació de l'ajuda.  
Els qui se'n beneficien podran cedir voluntàriament, per escrit, a l'Institut Valencià de Cultura els drets de reproducció, distribució i comunicació pública dels textos presentats, en règim d'exclusivitat, per a tot l'Estat espanyol i per un període de dos anys, i aquests els podrà produir l'Institut Valencià de Cultura, en la seua línia de suport a les dramatúrgies contemporànies, excepte en el cas que hi haja un compromís previ entre l'autor i una editorial o una empresa per a la publicació i/o el muntatge de l'espectacle.  
En el cas que terceres persones decidisquen posar en escena o editar algun dels textos l'autoria dels quals haja sigut beneficiària d'una subvenció i haja cedit els drets voluntàriament, haurà de fer constar en tota publicació, fullet, programa, publicitat, etc., en qualsevol mitjà o suport que es realitze, inclosos els suports electrònics i digitals, el patrocini d'aquesta per l'Institut Valencià de Cultura. Per a això s'inseriran en lloc preferent i destacat els logotips de l'Institut Valencià de Cultura d'acord amb les normes d'identitat corporativa d'aquesta institució. Els logotips estaran disponibles en la pàgina web http://ivc.gva.es/.  
13. Obligacions particulars de les persones beneficiàries en la modalitat de formació, investigació i edició:  
En el cas de projectes d'investigació, els qui se'n beneficien tindran l'obligació de presentar una còpia dels treballs realitzats a l'Institut Valencià de Cultura, atés que la finalitat de la subvenció es dirigeix a fomentar una activitat d'utilitat pública o interés social. La presentació de la còpia dels treballs de recerca realitzats o de l'exemplar d'allò editat, si escau, no implica que l'Administració no haja de retornar-los a les persones que en són propietàries, llevat que aquella puga justificar que el lliurament és inherent a la finalitat de la subvenció; tot això sense perjudici de la cessió voluntària per part de qui en tinga la propietat.  
  
En el cas d'ajudes a l'edició i la difusió de les arts escèniques, les persones beneficiàries estan obligades a presentar un exemplar d'allò editat a l'Institut Valencià de Cultura, atés que la finalitat de la subvenció es dirigeix a fomentar una activitat d'utilitat pública o interés social.  
  
Huité. Justificació i pagament de les ajudes  
1. El pagament d'aquestes ajudes s'efectuarà d'una sola vegada, mitjançant una transferència bancària segons el model de domiciliació bancària (annex II) presentat junt amb l'acceptació, sempre que l'activitat s'haja realitzat d'acord amb el programa presentat i es justifiquen correctament les despeses corrents que han ocasionat l'activitat subvencionada. Una vegada revisada i comprovada la justificació, es procedirà al pagament de la subvenció en els terminis establits legalment.  
No obstant això, d'acord amb el que preveu l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà fer-se el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social o té la condició de subjecte deutor per resolució de procedència de reintegrament.  
2. Tots els documents que servisquen per a justificar aquesta subvenció els subscriurà la persona beneficiària i hauran de dirigir-se a l'Institut Valencià de Cultura en un termini no superior a un mes des de la realització de l'activitat, i el mateix termini correspondrà també per a les activitats que han finalitzat després de la publicació de la resolució de concessió, i en els dos supòsits fins al dia 30 de novembre de 2019, i es presentaran d'acord amb allò previst en el punt 2, resolc tercer, d'aquesta resolució. La falta de justificació determinarà la pèrdua del dret al cobrament de la subvenció concedida, i no es concediran ampliacions de termini per a la justificació de les ajudes previstes en la present resolució.  
3. La justificació de la subvenció per a ajudes a la producció, gires, projectes emergents, programació en sales d'exhibició, entitats sense ànim de lucre, formació, investigació i edició, i festivals i mostres adoptarà la forma de compte justificatiu i s'ajustarà a allò establit en l'article 12.2 de l'ordre de bases reguladores. En els supòsits en què l'ajuda siga igual o superior a 60.000 - s'utilitzarà el compte justificatiu amb aportació d'un informe d'auditor de comptes i s'ajustarà a allò establit en l'article 12.3 de l'ordre de bases reguladores.  
  
A aquest efecte, s'entendrà que l'ajuda és igual o superior a 60.000 ?, tant quan la subvenció en una sola de les modalitats arribe o supere aquesta quantitat, com quan això mateix resulte de la suma dels imports concedits en diferents modalitats a la mateixa persona beneficiària. En aquest cas, cada modalitat comportarà la redacció d'informe d'auditoria específic.  
Optativament, quan l'ajuda siga inferior a 60.000 ?, també podrà substituir-se la presentació d'originals o còpies autèntiques dels documents de despesa, així com de l'acreditació del seu pagament, mitjançant l'aportació d'un informe d'auditor de comptes inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes.  
En qualsevol de les dues circumstàncies, el cost dels informes es podrà incloure com a despesa justificable amb el límit màxim del 5 % de l'import de l'ajuda.  
4. Quan la subvenció es concedisca a entitats locals, així com als seus organismes i entitats vinculades, la justificació de la subvenció s'ajustarà al que estableix l'article 12.6 de l'ordre de bases reguladores.  
  
5. Les persones beneficiàries que han de justificar la subvenció mitjançant la rendició d'un compte justificatiu de la despesa realitzada, establida en l'article 12.2 de l'ordre de bases reguladores, inclourà, sota responsabilitat del declarant, la documentació específica següent:  
a) Una memòria detallada de l'activitat realitzada i dels resultats obtinguts, ajustada al model disponible en la pàgina web http://ivc.gva.es/.  
b) Una memòria econòmica justificativa del cost de l'activitat realitzada que contindrà:  
- El pressupost final amb les desviacions esdevingudes i el desglossament de cada una de les despeses incorregudes. El pressupost final es presentarà necessàriament seguint el model de fitxa pressupostària disponible en la pàgina web http://ivc.gva.es/.  
- Relació de justificants, detallada i numerada, per ordre cronològic, de les despeses corrents aplicables a la subvenció, que es presentarà necessàriament seguint el model disponible en la pàgina web http://ivc.gva.es/. S'acompanyarà d'un dossier que inclourà còpia de cada factura o document que deixe constància de la despesa i la documentació acreditativa del pagament per qualsevol dels mitjans contemplats en la present resolució, d'acord amb l'ordre establit en aquesta relació detallada; aquest dossier no serà necessari aportar-lo si la justificació és amb informe d'auditoria.  
Sense perjudici d'això, l'òrgan gestor del procediment podrà requerir els justificants que estime oportuns, mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte.  
Les nòmines es justificaran només per mitjà de transferència bancària. Excepcionalment es podran justificar els pagaments en metàl·lic de nòmines a intèrprets quan no superen els 2.500 euros, mitjançant un escrit que ha signat la persona que rep el pagament que declarant la quantitat cobrada i que aquesta s'ajusta al seu contracte. En cas d'intèrprets autònoms haurà d'aportar-se la factura corresponent ajustada al reglament pel qual es regulen les obligacions de facturació, aprovat per Reial decret 1619/2012, de 30 de novembre (BOE 289, 01.12.2012), així com acreditar l'alta en la Seguretat Social com a autònom.  
  
En el cas de justificació mitjançant transferència bancària, s'aportaran les còpies dels resguards de les transferències realitzades amb una autenticació de l'entitat bancària en què s'han fet aquestes. En el resguard de la transferència haurà de constar el nom del destinatari d'aquesta. Si una mateixa transferència engloba diverses factures, s'ha d'aportar una llista detallada d'aquestes.  
Si la forma de pagament és un xec o un pagaré, el document justificatiu consistirà en un justificant de recepció, que ha signat i segellat el proveïdor, en què ha d'especificar-se la factura o la documentació justificativa de la despesa a què correspon el pagament i la seua data, el número i la data del xec o la data del venciment del pagaré, i sota la signatura ha de constar el nom i el NIF de la persona que signa, així com la còpia de l'extracte bancari del càrrec en compte corresponent a l'operació justificada, en què es reflectisca el saldo anterior i posterior a aquesta.  
Per al supòsit de pagaments en efectiu, ha de tindre's en compte el límit assenyalat en l'article 7 de la Llei 7/2012, de 29 d'octubre, reguladora, entre altres temes, de la prevenció i la lluita contra el frau (BOE 261, 30.10.2012), que estableix que no podran pagar-se en efectiu les operacions, en què alguna de les parts intervinents actue en qualitat d'empresari o professional, amb un import igual o superior a 2.500 - o el seu contravalor en moneda estrangera. Als efectes del càlcul de la quantia assenyalada, se sumaran tots els imports o pagaments en què s'ha pogut fraccionar el lliurament de béns o la prestació de serveis. El document justificatiu consistirà en un justificant de recepció, que ha firmat i segellat el proveïdor, en què s'ha d'especificar la factura o la documentació justificativa de la despesa a què correspon el pagament i la data d'aquest i sota la signatura ha d'aparèixer el nom i el NIF de la persona que signa. Aquesta limitació no resultarà aplicable als pagaments i els ingressos realitzats en entitats de crèdit.  
En cas que s'hagen formalitzat contractes que tinguen un import igual o superior a 15.000 - (IVA exclòs), s'ha d'acreditar la sol·licitud d'almenys tres ofertes/pressupostos de tres proveïdors diferents, amb caràcter previ a l'adquisició del compromís per a la prestació del servei o l'entrega del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja fet amb anterioritat a la concessió de la subvenció.  
  
c) Relació detallada d'altres ingressos o subvencions que, si escau, hagen finançat l'activitat subvencionada amb indicació de l'import i la procedència d'aquest, es presentarà necessàriament seguint el model disponible en la pàgina web http://ivc.gva.es/.  
d) Publicitat en mitjans de comunicació, xarxes socials, fullets i cartells editats, en què apareguen de manera visible els logotips de l'Institut Valencià de Cultura.  
6. Les persones beneficiàries d'ajudes per a la formació i la investigació justificaran la subvenció presentant, a més, la documentació específica següent:  
a) En el cas d'ajudes per a la formació que consistisquen en l'assistència a cursos, es justificarà la subvenció necessàriament mitjançant la presentació del justificant del pagament de la matrícula i l'acreditació de l'assistència al curs que ha expedit el centre on s'ha impartit.  
b) En el cas d'ajudes que tinguen per finalitat la realització de projectes d'investigació, es justificarà la subvenció mitjançant la presentació d'una memòria de les activitats realitzades i còpia del projecte d'investigació.  
7. Els qui es beneficien d'ajudes de la modalitat de programació en sales d'exhibició ajustaran la seua justificació als criteris següents:  
  
7.1. Podrà justificar-se fins al 25 % de la subvenció concedida mitjançant despeses indirectes derivades de l'exhibició.  
7.2. Es justificarà, almenys, un 75 % de l'import de la subvenció en despeses directes (caixets o imports abonats a les companyies professionals programades), distribuït de la manera següent:  
7.2.1. Un mínim del 75 % correspondrà a despeses directes de companyies valencianes distribuïdes en dos apartats:  
a) Un màxim del 50 % correspondrà a programació de produccions o coproduccions pròpies.  
b) Un mínim del 50 % correspondrà a programació d'altres companyies valencianes.  
7.2.2. Un màxim del 25 % correspondrà a despeses directes de companyies no valencianes.  
A l'efecte d'aquesta convocatòria, es consideren companyies valencianes aquelles la seu social de les quals radique a la Comunitat Valenciana.  
8. Les ajudes a la creació de literatura escènica es consideraran justificades amb la presentació del text original definitiu de l'obra, durant el termini màxim establit per a la justificació de les ajudes.  
9. Tota la documentació justificativa haurà de dirigir-se a l'Institut Valencià de Cultura i l'haurà de subscriure la persona beneficiària.  
10. Els crèdits pressupostaris afectes a aquesta convocatòria, disposats i no pagats per falta de justificació o per ser insuficient o incorrecta, es podran anul·lar, i la persona beneficiària perdrà el dret a percebre la subvenció assignada.  
  
Nové. Pagaments anticipats  
Podran fer-se pagaments anticipats de fins al 30 % de l'import de les subvencions concedides, d'acord amb allò previst en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
  
Per a això, les persones beneficiàries hauran de presentar la sol·licitud de pagament anticipat en el termini màxim de tres mesos, comptadors des de l'endemà a la publicació en el DOGV de la resolució de concessió d'aquestes ajudes i depositar en CulturArts un aval bancari per l'import del 30 % de l'import de la subvenció adjudicada, amb una durada indefinida.  
L'aval es retornarà a la persona beneficiària una vegada revisada la documentació corresponent a la justificació de despeses de l'activitat d'acord amb allò previst en el resolc huité d'aquesta resolució i, com a màxim, en el termini de tres mesos des que es va presentar la documentació de justificació esmentada, sempre que d'aquesta no s'inferisquen irregularitats en les despeses de l'activitat, que puguen comportar minoracions del 70 % o més de l'ajuda concedida.  
  
Desé. Despeses subvencionables  
1. S'ajustaran a allò assenyalat en l'article 13 de l'ordre de bases reguladores i seran les que estan directament relacionades amb l'activitat artística del projecte presentat i que de manera indubtable responguen a la naturalesa de l'activitat subvencionada, que es facen l'any 2019 i que s'hagen pagat efectivament amb anterioritat a la finalització del període de justificació. En cap cas, el cost d'adquisició de les despeses subvencionables podrà ser superior al valor de mercat.  
  
No es podrà incloure com a despesa subvencionable l'import de l'IVA deduïble quan la persona beneficiària realitze la declaració de l'impost esmentat i, per tant, la quantitat que podrà imputar-se com a despesa és la corresponent a la base imposable dels justificants o les factures.  
2. Podran justificar-se costos indirectes fins a un màxim del 25 % de la subvenció concedida, sempre que aquests corresponguen al període en què es faça l'activitat i s'hagen pagat efectivament amb anterioritat a la finalització del període de justificació.  
3. Les persones físiques (empreses individuals) o socis de l'entitat que les sol·liciten, que retribuïsquen els seus serveis a l'activitat subvencionada, podran justificar costos directes o indirectes (honoraris de l'elenc actoral, direcció, producció, administració, etc.) fins a un màxim del 25 % de l'import total del projecte, i aquests costos s'acreditaran amb una memòria específica que justifique la necessitat de la despesa, la vinculació d'aquesta amb l'activitat mencionada, així com que la quantia és conforme amb els preus del mercat cultural, que es presentarà necessàriament seguint el model disponible en la pàgina web http://ivc.gva.es/.  
En queden exceptuades les sol·licituds d'ajuntaments, o altres entitats municipals vinculades a aquests, i les cooperatives.  
4. En la modalitat de gires, només s'admetran les despeses directes de l'activitat següents:  
a) Viatges: despeses de combustible si es tracta de vehicle particular en trànsit a les representacions  
b) Transports: despeses de taquillatge en transport públic no preferent (en queden exclosos els transports urbans)  
c) Peatges  
d) Lloguer de vehicle de transport per a persones o càrrega (només s'accepta factura de lloguer)  
e) Allotjament i manutenció  
f) Lloguer d'estands i acreditacions (màxim 2 persones) si es tracta d'assistència a festivals o fires  
g) Despeses derivades de la publicitat i la promoció específiques de la gira  
h) Sous d'intèrprets  
i) Percentatge de comissió d'empresa distribuïdora  
j) Pòlissa d'assegurança en viatges internacionals  
k) I qualsevol altre inequívocament relacionat amb l'activitat i el calendari de la gira  
  
Onzé. Concurrència de fonts de finançament  
S'ajustaran a allò que estableix l'article 15 de l'ordre de bases reguladores (amb les excepcions previstes en el resolc tercer, punt 4, d'aquesta convocatòria), i són compatibles aquestes ajudes amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada, amb els límits quant a acumulació d'ajudes que estableix l'article 5 del Reglament UE 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de funcionament de la Unió Europea (TFUE) a les ajudes de minimis.  
Per a la resta de modalitats convocades, operarà la regla d'acumulació establida en l'article 8 del Reglament general d'exempció per categories (RGEC II): Reglament UE651/2014, de la Comissió, de 17 de juny (DOUE L 187, 26.06.2014).  
  
Dotzé. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en el resolc huité, en els terminis i les condicions assenyalades, i s'hi observa sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Si la persona beneficiària du a terme la totalitat de les activitats projectades però el cost d'aquestes és inferior al 25 % del pressupost previst, l'òrgan gestor reduirà proporcionalment la quantia de la subvenció.  
3. Les resultes que puguen produir-se per les renúncies produïdes i les minoracions que es determinen per l'aplicació d'allò indicat podran disposar-se de conformitat amb el que disposa l'article 7.3 de l'ordre de bases reguladores.  
4. Les infraccions i les sancions es resoldran de conformitat amb el que disposa l'article 19 de l'ordre de bases reguladores.  
  
Tretzé. Annexos  
Aquesta resolució inclou quatre annexos que s'indiquen a continuació:  
- Annex I. Model de sol·licitud d'ajuda econòmica per als sectors del teatre i el circ  
- Annex II. Model de domiciliació bancària  
- Annex III. Model d'acceptació de la subvenció i el compromís de compliment d'obligacions  
- Annex IV. Model de cessió voluntària de drets de propietat intel·lectual  
  
Catorzé. Entrada en vigor  
Aquesta resolució produirà efectes l'endemà de publicar-se en el Diari Oficial de la Generalitat Valenciana.  
  
Quinzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es pot recórrer potestativament en reposició o bé s'hi pot plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar al president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació d'aquest en el Diari Oficial de la Generalitat Valenciana.  
b) El recurs contenciós administratiu s'ha de plantejar davant dels jutjats contenciosos administratius de València en el termini de dos mesos a comptar des de l'endemà de la publicació d'aquest en el Diari Oficial de la Generalitat Valenciana.  
  
  
València, 7 de febrer de 2019. El president de l'Institut Valencià de Cultura: Vicent Marzà Ibáñez.